CELEX: 32021D0416
Language: et
Date: 2021-02-22 00:00:00
Title: Nõukogu otsus (EL) 2021/416, 22. veebruar 2021, Euroopa Liidu nimel võetava seisukoha kohta Euroopa Ühenduse ja Šveitsi Konföderatsiooni vahelise lepinguga, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid, loodud ELi-Šveitsi ühiskomitees seoses nimetatud lepingu III peatüki ning I ja II lisa muutmisega

9.3.2021   
               
               
                  ET
               
               
                  Euroopa Liidu Teataja
               
               
                  L 81/70
               
            
         NÕUKOGU OTSUS (EL) 2021/416,
         22. veebruar 2021,
         
            Euroopa Liidu nimel võetava seisukoha kohta Euroopa Ühenduse ja Šveitsi Konföderatsiooni vahelise lepinguga, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid, loodud ELi-Šveitsi ühiskomitees seoses nimetatud lepingu III peatüki ning I ja II lisa muutmisega
         
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Ühenduse ja Šveitsi Konföderatsiooni vaheline leping, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid (1) (edaspidi „leping“), jõustus 1. jaanuaril 2011.
                  
               
                     (2)
                  
                  
                     Lepingu artikli 21 lõike 2 kohaselt võib lepinguga loodud ühiskomitee (edaspidi „ühiskomitee“) oma otsustega muuta lepingu III peatükki ja lisasid oma järgmisel kohtumisel või kirjavahetuse teel.
                  
               
                     (3)
                  
                  
                     Lepingu artikli 22 lõike 4 kohaselt rakendatakse lepinguosalistele heakskiidu saamiseks esitatud otsuse eelnõus sisalduvaid muudatusi ajutiselt, võimaluse korral alates 15. märtsist 2021, kooskõlas lepinguosaliste sisemenetlustega, kui otsust ei saa teha viisil, mis võimaldaks lepingu või liidu õigusaktide muudatuste samaaegset jõustamist. See kuupäevavalik langeb kokku impordikontrollisüsteemi 2 esimese väljalaskega, milles Šveits on nõustunud osalema.
                  
               
                     (4)
                  
                  
                     On asjakohane määrata kindlaks liidu nimel ühiskomitees võetav seisukoht seoses lepingu III peatüki ning I ja II lisa muutmisega, kuna muudatus on liidule siduv.
                  
               
                     (5)
                  
                  
                     Seetõttu peaks liidu võetav seisukoht ühiskomitees põhinema otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Euroopa Ühenduse ja Šveitsi Konföderatsiooni vahelise lepinguga, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid, loodud ühiskomitees seoses nimetatud lepingu III peatüki ning I ja II lisa muutmisega, põhineb ühiskomitee otsuse eelnõul (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 22. veebruar 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 199, 31.7.2009, lk 24.
         
            (2)  Vt dokument ST 5658/21 veebilehel http://register.consilium.europa.eu.